Jiraff

An jiraff (Giraffa) yw genus bronnviles Afrika, an hirra enyval tir yn fyw, ha'n brassa daskniasor. Jiraff tevesik a yll bos 5-6 m (16-20 troos-hys) yn ughelder.

Klassans an jiraff yw mater dadhlans, ha hwithrans DNA a wra dismygi onan bys dhe eth eghen jiraff yn fyw. Byttegyns, ny wra an Kesunyans Keswlasek rag Gwithheans Natur aswon marnas onan eghen Giraffa camelopardalis, gans naw is-eghen. Yma seyth eghen aral neb yw difudhys, aswonys a venhesennow.

An semlant a dhiskwa y nasenn yn apert yw y gonna ha'y dhywar pur hir, ha patron y gota. Y wandrans a ystynn dyworth Chad y'n north bys dhe Afrika Dyghow y'n soth, ha dyworth Pow Nijer y'n west bys dhe Somali y'n est. Dell usys, jiraffes a drig yn gwelstiryow ha koswigow. Aga boos yw del, frothys ha bleujennow plansow prennek, yn arbennik an akasia.

Goliadow yw an jiraff bos difudhys, ev re beu difudhys dyworth meur a'y wandrans istorek. 

Dismygrivow yn 2016 a wra meneges bos a-dro dhe 97,500 a jiraffes y'n gwyls, ha moy ages 1,600 yn milvaow yn 2010.
Dustuniow

Klass:Bronnviles